ప్రమోద్ తివారీ

ప్రమోద్ తివారీ (జననం 1952 జూలై 16) భారతదేశానికి చెందిన రాజకీయ నాయకుడు . ఆయన ఉత్తరప్రదేశ్‌లోని ప్రతాప్‌గఢ్‌లోని రాంపూర్ ఖాస్ అసెంబ్లీ స్థానం నుండి తొమ్మిది సార్లు ఎమ్మెల్యేగా ఎన్నికయ్యాడు. ప్రమోద్‌ తివారీ 2013లో రషీద్ మసూద్‌పై అనర్హత వేటు కారణంగా ఖాళీ అయిన స్థానానికి జరిగిన ఉప ఎన్నికలలో ఆయన రాజ్యసభ సభ్యునిగా ఎన్నికై  2018 ఏప్రిల్ 11 వరకు రాజ్యసభ సభ్యుడిగా పనిచేశాడు. 
రాజకీయ జీవితం
ప్రమోద్ తివారీ 1980లో జరిగిన ఉత్తరప్రదేశ్ శాసనసభ ఎన్నికల్లో రాంపూర్ ఖాస్ నియోజకవర్గం నుండి కాంగ్రెస్ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన రాంపూర్ ఖాస్ నుండి వరుసగా తొమ్మిదిసార్లు ఎమ్మెల్యేగా ఎన్నికై 1984 నుండి 1989 వరకు ఉత్తరప్రదేశ్ రాష్ట్ర మంత్రిగా పనిచేశాడు. ప్రమోద్ తివారీ అనంతరం కాంగ్రెస్‌ శాసనసభా పక్ష నేతగా సుదీర్ఘకాలం పనిచేసి 2013లో రాజ్యసభ ఎంపీ రషీద్ మసూద్‌పై అనర్హత వేటు కారణంగా ఖాళీ అయిన స్థానానికి జరిగిన ఉప ఎన్నికలలో ఆయన ఎమ్మెల్యేగా రాజీనామా చేసి రాజ్యసభ సభ్యునిగా తొలిసారి పార్లమెంట్ కు ఎన్నికయ్యాడు. ప్రమోద్ తివారీ జూన్ 2022లో జరిగిన రాజ్యసభ ఎన్నికల్లో రాజస్థాన్‌ నుండి రెండవసారి రాజ్యసభ సభ్యుడిగా ఎన్నికయ్యాడు.

రికార్డ్
ప్రమోద్‌ తివారీ రాంపూర్ ఖాస్ అసెంబ్లీ స్థానం నుండి వరుసగా ఏడు సార్లు ఎమ్మెల్యేగా ఎన్నికై గిన్నిస్ బుక్ ఆఫ్ వరల్డ్ రికార్డ్స్‌లోకెక్కాడు.

మూలాలు

వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:భారత జాతీయ కాంగ్రెస్ నాయకులు
వర్గం:రాజ్యసభ సభ్యులు